Growth/Results/bn

এই পাতায় বিভিন্ন মাপকাঠি এবং সারণির দ্বারা গ্রোথ বৈশিষ্ট্যসমূহের ব্যবহার ও প্রভাব দেখানো হয়েছে। এই ফলাফলগুলো নভেম্বর ২০২০ পর্যন্ত।

নবাগতদের কাজ
নবাগতদের কাজ নবাগতদের নীড়পাতার প্রধান বৈশিষ্ট্য। এটি রক্ষণাবেক্ষণ টেমপ্লেটের মাধ্যমে কিছু নিবন্ধ দেখায় যেখানে সহজ সম্পাদনার সুযোগ রয়েছে। যেমন: রচনা সংশোধন বা উইকিসংযোগ স্থাপন। নবাগতরা নিজেদের আগ্রহের ভিত্তিতে বিষয় নির্বাচন করতে পারে, এবং এরপরে কীভাবে সেই নিবন্ধে সম্পাদনার কাজ শেষ করা যায় তার নির্দেশনাও পেয়ে থাকে। এই বৈশিষ্ট্যটি সাফল্যের সাথে নবাগতদের থেকে ফলদায়ক সম্পাদনা নিয়ে আসছে এবং সম্পাদনা করছেন এমন নবাগতদের সংখ্যা বাড়াচ্ছে।

সামগ্রিক সংখ্যা

 * নভেম্বর ২০২০ পর্যন্ত ৫,৭৫৫ জন নবাগত এই কাজের মাধ্যমে প্রায় ৪০,৫৮৭টি সম্পাদনা করেছেন, যা ১৭টি উইকিপিডিয়ায় চালু আছে।
 * বৈশিষ্ট্যাবলীর উন্নয়ন এবং নতুন নতুন উইকিতে এই বৈশিষ্ট্যাবলী চালুর ফলে সম্পাদনা এবং সম্পাদকের সংখ্যা দ্রুত বাড়ছে।
 * তারা রচনা সংশোধন করছেন, সংযোগ করছেন, এবং মাঝেমধ্যে তথ্যসূত্র দিয়ে নতুন বিষয়বস্তুও যোগ করছেন।
 * নবাগতদের কাজের মাধ্যমে করা সম্পাদনার মান উন্নত হয় বলেই প্রতীয়মান হয়েছে। সাধারণত নবাগতদের করা সম্পাদনার ১৮% সরিয়ে দিয়ে আগের সম্পাদনায় পুনর্বহাল করা হয়। নবাগতদের কাজের মাধ্যমে করা সম্পাদনার ক্ষেত্রে এই সংখ্যাটি ১২%-এ নেমে আসে।
 * এই ব্যবহারকারীদের মধ্যে ২১% ৫ বা ততোধিক সম্পাদনা করেছেন।
 * এই ব্যবহারকারীদের মধ্যে ১২% ৩ বা ততোধিক দিন পরামর্শকৃত সম্পাদনামতে অবদান রেখেছেন।
 * কিছু উইকি অন্যদের তুলনায় অনেক বেশি নবাগতদের কাজের সাথে যুক্ত হয়েছে। উদাহরণস্বরূপ, পারস্য উইকিপিডিয়ায় এর আকারের তুলনায় অনেক বেশি পরিমাণে পরামর্শকৃত সম্পাদনা হয়ে থাকে।
 * কিছু ব্যবহারকারী অল্প কিছু পরামর্শকৃত সম্পাদনা করে অন্যান্য তুলনামূলক বেশি কঠিন অবদানের দিকে ঝুঁকে পড়ে। যেমন বিষয়বস্তু অনুবাদ। অন্যান্য ব্যবহারকারীরা দিনের পর দিন পরামর্শকৃত সম্পাদনার কাজ করে চলে।

প্রভাব পরীক্ষা
গ্রোথ বৈশিষ্ট্যসমূহের প্রভাব, বিশেষ করে "নবাগতদের কাজ" বোঝার জন্য, আমরা একটি নিয়ন্ত্রিত পরীক্ষণে বৈশিষ্ট্যসমূহ প্রয়োগ করেছি। কিছু নবাগত বৈশিষ্ট্যটি পেয়েছে (ট্রিটমেন্ট দল) এবং কিছু নবাগত পায়নি (কন্ট্রোল দল)। ছয় মাস ধরে পরীক্ষণটি পরিচালিত হয়েছে, এবং আমরা আরবি, ভিয়েতনামিয়, চেক, ও কোরিয় উইকিপিডিয়া থেকে তথ্য সংগ্রহ করেছি।

সাধারণভাবে, বিশ্লেষণ করে দেখা গেছে যে গ্রোথ বৈশিষ্ট্য নবাগতদের থেকে আসা অবদান বৃদ্ধি করে। সবচেয়ে গুরুত্বপূর্ণ বিষয়গুলো নিচে উপস্থাপিত হলো:


 * নবাগতদের যারা গ্রোথ বৈশিষ্ট্যসমূহ পেয়েছে, তাদের মধ্যে ১১.৬% প্রথম নিবন্ধ সম্পাদনা করার সম্পাদনা বেশি (অর্থাৎ তারা "সক্রিয়")।
 * নবাগতদের মধ্যে যারা গ্রোথ বৈশিষ্ট্যসমূহ পেয়েছে, তাদের মধ্যে ২৬.৭% এর ক্ষেত্রে প্রথমবারে "পুনর্বহাল করা হয়নি" এমন নিবন্ধ সম্পাদনা করার সম্ভাবনা বেশি।
 * আমরা বিশ্বাস করি যে তাদের থেকে নিয়মিতভাবে সম্পাদনা পাওয়ার সম্ভাবনাও বেশি (ফিরে এসে অপর একদিন পুনরায় কোনো নিবন্ধ সম্পাদনা করবেন)।
 * এই বৈশিষ্ট্যসমূহ গঠনমূলক সম্পাদনা (অর্থাৎ পুনর্বহাল হয়েছে এমন সম্পাদনা) না কমিয়েই সম্পাদনার পরিমাণ বাড়ায় (অর্থাৎ সম্পাদনা সংখ্যা)।

আমরা বিশ্বাস করি, এই সকল ফলাফলের মাধ্যমে এটা প্রমাণিত যে গ্রোথ বৈশিষ্ট্যসমূহ, বিশেষ করে নবাগতদের কাজ, নবাগতদের আরো বেশি সম্পাদনা করতে এবং উইকিতে দীর্ঘসময় থেকে যাওয়ার পক্ষে সহায়ক।

এই ফলাফলের কারণে, আমরা মনে করি সকল উইকিপিডিয়ার উচিত এই বৈশিষ্ট্যসমূহ চালু করার কথা ভেবে দেখা।

পরীক্ষার বিস্তারিত ফলাফল দেখুন এই পাতায়।

মেন্টরশিপ এবং সাহায্য প্যানেল
নবাগতদের নীড়পাতায় থাকা মেন্টরশিপ মডিউল প্রত্যেক নবাগতকে অভিজ্ঞ এবং মেন্টর হতে আগ্রহী ব্যবহারকারীদের থেকে একজনকে যুক্ত করে দেয়। এর মাধ্যমে আলাপ পাতায় উইকিটেক্সট ব্যবহার করে প্রশ্ন করার প্রয়োজন হয়না, সহজভাবে সরাসরি তারা প্রশ্ন করতে পারে।

যখন নবাগত কোনো পাতা সম্পাদনা করবে, তখন সাহায্য প্যানেল সাথে থাকবে, এবং উইকির সাহায্যকেন্দ্রে প্রশ্ন জিজ্ঞাসা করার সুযোগ প্রদান করবে। এটা তাদেরকে সাহায্য পাতা খুঁজে পেতেও সহায়তা করবে।

নভেম্বর ২০২০ পর্যন্ত প্রাপ্ত ফলাফল:


 * ১১,৭৮৫ জন ব্যবহারকারী মোট ১৪,২২৮টি প্রশ্ন মেন্টরদেরকে করেছেন।
 * ১,৫৪৪ জন ব্যবহারকারী ২,২০২৯টি প্রশ্ন করেছেন সাহায্য প্যানেলে।
 * নবাগতদের মধ্যে যারা সাহায্য প্যানেলটি দেখেছেন, তাদের ২০% প্যানেলটি খুলেছেন এবং তাদের মধ্যে ৫০% এটা দিয়ে কোনো না কোনো কাজ করেছেন।
 * সাহায্য প্যানেল নিজে থেকে নবাগতদের সম্পাদনা বাড়ায় না, তবে আমরা এই বৈশিষ্ট্যটি রেখেছি কারণ উপরে বর্ণিত উপায়ে নবাগতদের কাজের ধারাবাহিকতা রক্ষায় এটি অবদান রাখে।